**11.คู่มือสำหรับประชาชน : รับจดทะเบียนสหกรณ์ที่จัดตั้งขึ้นใหม่โดยแยกจากสหกรณ์เดิม**

**หน่วยงานที่ให้บริการ :**สำนักนายทะเบียนและกฎหมายกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

การจดทะเบียนแยกสหกรณ์ต้องปฎิบัติให้เป็นไปตามมาตรา 96, 97, 98, 99 และ 100 แห่งพระราชบัญญัติสหกรณ์พ.ศ.2542 และที่แก้ไขเพิ่มเติม (http://webhost.cpd.go.th/rlo/coop\_law.html) โดยกฎหมายสหกรณ์กำหนดว่าการแยกสหกรณ์จะกระทำมิได้แต่ถ้ามีการเปลี่ยนแปลงเขตการปกครองท้องที่หรือแบ่งหน่วยงานหรือสถานประกอบการจะแยกสหกรณ์ก็ได้หากมีความจำเป็นหรือมีเหตุให้ไม่สะดวกแก่การดำเนินงานนั่นหมายถึงเมื่อสมาชิกสหกรณ์มีความประสงค์จะแยกสหกรณ์ต้องพิจารณาถึงมูลเหตุที่กฎหมายกำหนดให้แยกสหกรณ์ได้ 3 ประการเท่านั้นคือ

 1) เมื่อมีการเปลี่ยนแปลงเขตการปกครองท้องที่

 2) เมื่อมีการแบ่งหน่วยงาน

 3) เมื่อมีการแบ่งสถานประกอบการและสหกรณ์ที่ขอแยกมีการแบ่งผลประโยชน์และความรับผิดที่เกี่ยวข้องได้ตามประกาศนายทะเบียนสหกรณ์เรื่องกำหนดวิธีการพิจารณาแบ่งแยกทรัพย์สินทุนทุนสำรองหนี้สินสิทธิและความรับผิดของสหกรณ์ประกาศณวันที่ 10 ตุลาคมพ.ศ.2543 (http://webhost.cpd.go.th/rlo/notice.html)

โดยมีขั้นตอนดังนี้

ขั้นตอนที่ 1 สมาชิกของสหกรณ์นั้นจำนวนไม่น้อยกว่าหนึ่งในห้าของจำนวนสมาชิกทั้งหมดหรือไม่น้อยกว่าห้าร้อยคนลงลายมือชื่อทำหนังสือร้องขอแยกสหกรณ์ต่อคณะกรรมการดำเนินการสหกรณ์

ขั้นตอนที่ 2
 ให้คณะกรรมการดำเนินการสหกรณ์เรียกประชุมใหญ่ภายในสามสิบวันนับแต่วันที่ได้คำร้องขอหรือ
 ถ้าคณะกรรมการดำเนินการของสหกรณ์ไม่เรียกประชุมใหญ่ภายในกำหนดเวลาให้นายทะเบียนสหกรณ์เรียกประชุมใหญ่ภายในระยะเวลาตามที่เห็นสมควร
 การเรียกประชุมใหญ่ดังกล่าวเพื่อพิจารณาเรื่องแยกสหกรณ์การวินิจฉัยชี้ขาดให้ถือเสียงไม่น้อยกว่าสองในสามของจำนวนสมาชิกหรือผู้แทนสมาชิกซึ่งมาประชุมมติของที่ประชุมใหญ่คือ

กรณีที่ 1ให้แยกสหกรณ์ได้ให้พิจารณาแบ่งแยกทรัพย์สินทุนทุนสำรองหนี้สินสิทธิและความรับผิดชอบของสหกรณ์ด้วยแล้วให้ดำเนินการตามขั้นตอนที่ 4 การเตรียมการจดทะเบียนสหกรณ์

กรณีที่ 2 ไม่เห็นชอบให้แยกสหกรณ์แต่ถ้าสมาชิกซึ่งลงลายมือชื่อทำหนังสือร้องขอแยกสหกรณ์ไม่เห็นด้วยกับมติที่ประชุมใหญ่นั้นให้สมาชิกดังกล่าวทุกคนลงลายมือชื่อทำหนังสือถึงนายทะเบียนสหกรณ์ภายในกำหนดเวลา 30 วันนับแต่วันที่ประชุมใหญ่ลงมติเพื่อให้นายทะเบียนสหกรณ์พิจารณาวินิจฉัยชี้ขาด

ขั้นตอนที่ 3 เสนอให้นายทะเบียนพิจารณาวินิจฉัยชี้ขาดตามกรณีที่ 2

 สหกรณ์จัดทำเอกสารเพื่อเสนอรายงานให้สหกรณ์จังหวัดในฐานะรองนายทะเบียนสหกรณ์พิจารณาวินิจฉัยชี้ขาดมีเอกสารดังนี้

 1) หนังสือร้องขอแยกสหกรณ์ต่อคณะกรรมการดำเนินการสหกรณ์

 2) สำเนารายงานการประชุมใหญ่ครั้งที่มีมติไม่เห็นชอบให้แยกสหกรณ์

 3) หนังสือร้องขอในกรณีสมาชิกไม่เห็นด้วยกับมติที่ประชุมใหญ่

 4) รายการทรัพย์สินทุนทุนสำรองหนี้สินที่ประสงค์จะแบ่งแยก
 เมื่อนายทะเบียนสหกรณ์มีหนังสือแจ้งคำวินิจฉัยและเห็นชอบรายการทรัพย์สินทุนทุนสำรองหนี้สินให้แบ่งแยกสหกรณ์ได้ไปถึงสหกรณ์ก็ให้ดำเนินการเตรียมการจดทะเบียนสหกรณ์

ขั้นตอนที่ 4 การเตรียมการจดทะเบียนสหกรณ์

 เมื่อที่ประชุมใหญ่มีมติหรือนายทะเบียนสหกรณ์เห็นชอบให้แยกสหกรณ์ได้ให้สหกรณ์ที่จะจัดตั้งใหม่โดยแยกจากสหกรณ์เดิมดำเนินการดังนี้
 1) แจ้งเป็นหนังสือไปยังเจ้าหนี้ทั้งปวงของสหกรณ์โดย
 1.1) ให้เจ้าหนี้ส่งคำคัดค้านไปยังสหกรณ์ภายในหกสิบวัน (ถ้ามี) นับแต่วันที่ได้รับแจ้ง
 1.2) สหกรณ์ต้องแนบสำเนารายงานการประชุมใหญ่ของสหกรณ์ครั้งที่มีมติให้แยกสหกรณ์ได้หรือหนังสือแสดงความเห็นชอบให้แยกสหกรณ์ได้

อนึ่งถ้าไม่มีเจ้าหนี้คัดค้านภายในเวลาดังกล่าวนั้นให้ถือว่าไม่มีคำคัดค้านและถ้ามีเจ้าหนี้คัดค้านสหกรณ์จะแยกกันมิได้จนกว่าจะได้ชำระหนี้หรือได้ให้ประกันเพื่อหนี้รายนั้นแล้ว
2) จัดประชุมเรียกว่า&ldquo;การประชุมผู้ซึ่งประสงค์จะเป็นสมาชิกสหกรณ์&rdquo; เพื่อดำเนินการดังนี้
 2.1) คัดเลือกบุคลากรจากที่ประชุมนั้นจำนวนไม่น้อยกว่า 10 คนเป็นผู้แทนเพื่อดำเนินการจัดตั้งสหกรณ์เรียกว่า&ldquo;คณะผู้จัดตั้งสหกรณ์&rdquo;
2.2) กำหนดชื่อสหกรณ์อย่างน้อย 3 ชื่อเรียงตามลำดับความต้องการ

ขั้นตอนที่ 5 คณะผู้จัดตั้งต้องไปดำเนินการดังนี้
 1) จองชื่อสหกรณ์เพื่อป้องกันการซ้ำซ้อนสามารถดำเนินการได้ 2 วิธีคือ
 1.1) คณะผู้จัดตั้งสหกรณ์ดำเนินการจองชื่อผ่าน Web site (เมนูระบบจองชื่อสหกรณ์ Online) กรมส่งเสริมสหกรณ์ (www.cpd.go.th)
 1.2) แจ้งชื่อสหกรณ์ให้สำนักงานสหกรณ์จังหวัดสำนักงานส่งเสริมสหกรณ์กรุงเทพมหานครพื้นที่ 1 หรือพื้นที่ 2 (ที่ขอจดทะเบียน) ดำเนินการตรวจสอบ
 2) จัดประชุมสมาชิกสหกรณ์ที่จะจัดตั้งใหม่เรียกว่า&ldquo;ประชุมผู้ซึ่งจะเป็นสมาชิก&rdquo; เพื่อดำเนินการดังนี้
 2.1) รับทราบชื่อสหกรณ์ซึ่งผ่านการตรวจสอบแล้ว
 2.2) พิจารณากำหนดประเภทและวัตถุประสงค์ของสหกรณ์ตามความต้องการของสหกรณ์เพื่อดำเนินการอำนวยประโยชน์ต่อสมาชิกและต้องกำหนดให้สอดคล้องและอยู่ในขอบเขตตามประเภทของสหกรณ์
 2.3) จัดทำแผนดำเนินการเกี่ยวกับธุรกิจหรือกิจกรรมของสหกรณ์ที่จะจัดตั้
 2.4) จัดทำบัญชีรายชื่อบุคคลที่ประสงค์จะเป็นสมาชิกสหกรณ์จากจำนวนสมาชิกสหกรณ์ที่แยกจากสหกรณ์เดิม
 2.5) ร่างข้อบังคับสหกรณ์
ขั้นตอนที่ 6 การขอจดทะเบียนสหกรณ์

 คณะผู้จัดตั้งสหกรณ์ดำเนินการจัดทำเอกสารเพื่อจดทะเบียนสหกรณ์โดยยื่นเอกสารที่สำนักงานสหกรณ์จังหวัดสำนักงานส่งเสริมสหกรณ์กรุงเทพมหานครพื้นที่ 1 หรือพื้นที่ 2 แห่งท้องที่ที่ตั้งสำนักงานสหกรณ์

หมายเหตุ : 1. กรณีคำขอหรือเอกสารหลักฐานประกอบการพิจารณาไม่ครบถ้วนหรือไม่ถูกต้องและไม่อาจแก้ไขเพิ่มเติมได้ในขณะนั้นผู้รับคำขอและผู้ยื่นคำขอจะต้องลงบันทึกความบกพร่องและรายงานเอกสารหลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไขเพิ่มเติมหากผู้ยื่นคำขอไม่ดำเนินการแก้ไขเพิ่มเติมภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบพิจารณา

 2. พนักงานเจ้าหน้าที่จะยังไม่พิจารณาคำขอและยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว

 3. ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนถูกต้องตามที่ระบุไว้ในคู่มือประชาชนเรียบร้อยแล้ว
 4. ทั้งนี้จะมีการแจ้งผลการพิจารณาและกำหนดวันทำสัญญาให้ผู้ยื่นคำขอทราบภายใน 7 วันนับแต่ที่พิจารณาแล้วเสร็จ

**ช่องทางการให้บริการ**

|  |  |
| --- | --- |
| **สถานที่ให้บริการ**(หมายเหตุ: -)สำนักงานส่งเสริมสหกรณ์กรุงเทพมหานครพื้นที่ 1 เลขที่ 20 อาคารกรมหมื่นพิทยาลงกรณ์ชั้น 3 ถนนพิชัยเขตดุสิตกรุงเทพมหานครรหัสไปรษณีย์ 10200 โทรศัพท์ 0 2241 5902, 0 2241 5903 โทรสาร 0 2243 3194 ไปรษณีย์อิเล็กทรอนิกส์ : cpd\_cpoa1@cpd.go.th/ติดต่อด้วยตนเองณหน่วยงาน | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**(หมายเหตุ: -)สำนักงานส่งเสริมสหกรณ์กรุงเทพมหานครพื้นที่ 2 เลขที่ 352 ถนนสีหบุรานุกิจแขวงมีนบุรีเขตมีนบุรีกรุงเทพมหานครรหัสไปรษณีย์ 10510 โทรศัพท์ 0 2914 5767, 0 2914 5412, 0 2914 5770โทรสาร 0 2540 7230 ไปรษณีย์อิเล็กทรอนิกส์ : cpd\_cpoa2@cpd.go.th/ติดต่อด้วยตนเองณหน่วยงาน | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**(หมายเหตุ: -)สำนักงานสหกรณ์จังหวัด/ติดต่อด้วยตนเองณหน่วยงาน | **ระยะเวลาเปิดให้บริการ** เปิดให้บริการวันจันทร์ถึงวันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :**15 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**ยื่นคำขอรับจดทะเบียนสหกรณ์ที่จัดตั้งขึ้นใหม่โดยแยกจากสหกรณ์เดิมพร้อมเอกสารหลักฐานประกอบและเจ้าหน้าที่ตรวจสอบความถูกต้องครบถ้วน(หมายเหตุ: -) | 1 วันทำการ | กรมส่งเสริมสหกรณ์ |
| 2) | **การพิจารณา**- พิจารณาวิเคราะห์เสนอให้นายทะเบียนสหกรณ์วินิจฉัยชี้ขาดแยกสหกรณ์- พิจารณาวิเคราะห์ความเป็นไปได้ในการแยกสหกรณ์จากแผนดำเนินการเกี่ยวกับธุรกิจหรือกิจกรรมของสหกรณ์ที่ตั้ง- พิจารณาวิเคราะห์ข้อบังคับของสหกรณ์ครบถ้วนถูกต้องตามระเบียบนายทะเบียนสหกรณ์คำแนะนำนายทะเบียนสหกรณ์และกฎหมาย- พิจารณาวิเคราะห์คุณสมบัติผู้จะเป็นสมาชิกสหกรณ์ให้เป็นไปตามกฎหมาย- บันทึกในระบบจดทะเบียนสหกรณ์- จัดทำเอกสารเพื่อเสนออนุมัติลงนาม(หมายเหตุ: (หน่วยงานผู้รับผิดชอบคือส่วนภูมิภาคสำนักงานสหกรณ์จังหวัด / กรุงเทพมหานครสำนักงานส่งเสริมสหกรณ์กรุงเทพมหานครพื้นที่ 1 หรือพื้นที่ 2)) | 13 วันทำการ | กรมส่งเสริมสหกรณ์ |
| 3) | **การลงนาม/คณะกรรมการมีมติ**นายทะเบียนสหกรณ์ลงนามและเจ้าหน้าที่ดำเนินการลงบันทึกในระบบจดทะเบียนสหกรณ์พร้อมทั้งออกเอกสารรับจดทะเบียนสหกรณ์ที่จัดตั้งขึ้นใหม่โดยแยกจากสหกรณ์เดิม(หมายเหตุ: (หน่วยงานผู้รับผิดชอบคือส่วนภูมิภาคสำนักงานสหกรณ์จังหวัด / กรุงเทพมหานครสำนักงานส่งเสริมสหกรณ์กรุงเทพมหานครพื้นที่ 1 หรือพื้นที่ 2)) | 1 วันทำการ | กรมส่งเสริมสหกรณ์ |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **คำขอให้นายทะเบียนสหกรณ์วินิจฉัยแยกสหกรณ์****ฉบับจริง**1ฉบับ**สำเนา**0ฉบับ**หมายเหตุ**(ใช้เฉพาะกรณีที่ประชุมใหญ่ไม่เห็นชอบให้แยกสหกรณ์ ) | - |
| 2) | **สำเนาหนังสือสมาชิกร้องขอแยกสหกรณ์พร้อมลงลายมือชื่อสมาชิกทุกคน****ฉบับจริง**0ชุด**สำเนา**2ชุด**หมายเหตุ**(ใช้ประกอบขอความเห็นชอบแบ่งแยกสหกรณ์) | - |
| 3) | **สำเนารายงานการประชุมใหญ่ของสหกรณ์ที่มีมติไม่เห็นชอบแยกสหกรณ์****ฉบับจริง**0ชุด**สำเนา**2ชุด**หมายเหตุ**(ใช้ประกอบขอความเห็นชอบแบ่งแยกสหกรณ์) | - |
| 4) | **สำเนาหนังสือร้องขอในกรณีสมาชิกไม่เห็นด้วยกับมติที่ประชุมใหญ่****ฉบับจริง**0ชุด**สำเนา**2ชุด**หมายเหตุ**(ใช้ประกอบขอความเห็นชอบแบ่งแยกสหกรณ์) | - |
| 5) | **รายการทรัพย์สินทุนทุนสำรองหนี้สินที่ที่ประชุมใหญ่/นายทะเบียนสหกรณ์เห็นชอบให้แบ่งแยก****ฉบับจริง**2ฉบับ**สำเนา**0ฉบับ**หมายเหตุ**(ใช้ประกอบการขอความเห็นชอบแบ่งแยกสหกรณ์ ) | - |
| 6) | **คําขอจดทะเบียนแยกสหกรณ์****ฉบับจริง**2ชุด**สำเนา**0ชุด**หมายเหตุ**(ใช้ประกอบขอจดทะเบียนสหกรณ์) | - |
| 7) | **หนังสือนายทะเบียนสหกรณ์ให้ความเห็นชอบแยกสหกรณ์ได้****ฉบับจริง**0ฉบับ**สำเนา**2ฉบับ**หมายเหตุ**(นายทะเบียนสหกรณ์ณสำนักงานสหกรณ์จังหวัด, สำนักงานส่งเสริมสหกรณ์กรุงเทพมหานครพื้นที่ 1 หรือพื้นที่ 2 ที่สำนักงานของสหกรณ์ตั้งอยู่) | - |
| 8) | **หนังสือรับรองว่าได้แจ้งเจ้าหนี้ทั้งปวงพร้อมรายการทรัพย์สินทุนทุนสำรองหนี้สินที่ที่ประชุมใหญ่/นายทะเบียนสหกรณ์เห็นชอบให้แบ่งแยกสหกรณ์****ฉบับจริง**0ฉบับ**สำเนา**2ฉบับ**หมายเหตุ**(ใช้ประกอบการขอจดทะเบียนสหกรณ์) | - |
| 9) | **รายงานการประชุมผู้ซึ่งประสงค์จะเป็นสมาชิกสหกรณ์****ฉบับจริง**0ชุด**สำเนา**2ชุด**หมายเหตุ**(ใช้ประกอบขอจดทะเบียนสหกรณ์) | - |
| 10) | **รายงานการประชุมผู้ซึ่งจะเป็นสมาชิกสหกรณ์****ฉบับจริง**0ชุด**สำเนา**2ชุด**หมายเหตุ**(ใช้ประกอบขอจดทะเบียนสหกรณ์) | - |
| 11) | **บัญชีรายชื่อผู้ซึ่งจะเป็นสมาชิกสหกรณ์****ฉบับจริง**2ชุด**สำเนา**0ชุด**หมายเหตุ**(ใช้ประกอบการขอจดทะเบียนสหกรณ์) | - |
| 12) | **แผนดำเนินการเกี่ยวกับธุรกิจหรือกิจกรรมของสหกรณ์****ฉบับจริง**2ชุด**สำเนา**0ชุด**หมายเหตุ**(ใช้ประกอบการขอจดทะเบียนสหกรณ์) | - |
| 13) | **ข้อบังคับสหกรณ์ใหม่****ฉบับจริง**4ฉบับ**สำเนา**0ฉบับ**หมายเหตุ**(ใช้ประกอบการขอจดทะเบียนสหกรณ์) | - |
| 14) | **หนังสือมอบอำนาจจากผู้ยื่นคำขอ****ฉบับจริง**1ฉบับ**สำเนา**0ฉบับ**หมายเหตุ**(ใช้ในกรณีผู้ยื่นคำขอไม่สามารถมายื่นคำขอที่หน่วยงานได้ด้วยตนเอง) | - |
| 15) | **หนังสือขออนุญาตใช้สถานที่เป็นที่ตั้งสหกรณ์****ฉบับจริง**0ฉบับ**สำเนา**2ฉบับ**หมายเหตุ**(ใช้ในกรณีสหกรณ์ตั้งใหม่ยังไม่มีที่ตั้งเป็นของตนเอง) | - |
| 16) | **บัตรประจำตัวประชาชน****ฉบับจริง**0ฉบับ**สำเนา**1ฉบับ**หมายเหตุ**(ของผู้รับมอบอำนาจเพื่อใช้ประกอบหนังสือมอบอำนาจ) | กรมการปกครอง |
| 17) | **รายงานการประชุมครั้งที่มีมติมอบอำนาจให้ผู้แทนคณะผู้จัดตั้งยื่นคำขอ****ฉบับจริง**0ชุด**สำเนา**1ชุด**หมายเหตุ**(ใช้ในประกอบหนังสือมอบอำนาจ) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**(หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | สำนักงานส่งเสริมสหกรณ์กรุงเทพมหานครพื้นที่ 1(หมายเหตุ: (เลขที่ 20 อาคารกรมหมื่นพิทยาลงกรณ์ชั้น 3 ถนนพิชัยเขตดุสิตกรุงเทพมหานครรหัสไปรษณีย์ 10200 โทรศัพท์ 0 2241 5902, 0 2241 5903 โทรสาร 0 2243 3194 ไปรษณีย์อิเล็กทรอนิกส์ : cpd\_cpoa1@cpd.go.th)) |
| 2) | สำนักงานส่งเสริมสหกรณ์กรุงเทพมหานครพื้นที่ 2(หมายเหตุ: (เลขที่ 352 ถนนสีหบุรานุกิจแขวงมีนบุรีเขตมีนบุรีกรุงเทพมหานครรหัสไปรษณีย์ 10510 โทรศัพท์ 0 2914 5767, 0 2914 5412, 0 2914 5770 โทรสาร 0 2540 7230 ไปรษณีย์อิเล็กทรอนิกส์ : cpd\_cpoa2@cpd.go.th)) |
| 3) | สำนักงานสหกรณ์จังหวัด(หมายเหตุ: (ณสำนักงานสหกรณ์จังหวัดที่ยื่นคำขอ)) |
| 4) | ศูนย์ประสานราชการกรมส่งเสริมสหกรณ์(หมายเหตุ: (เลขที่ 12 ถนนกรุงเกษมแขวงวัดสามพระยาเขตพระนครกรุงเทพมหานครรหัสไปรษณีย์ 10200 โทรศัพท์ 0 2281 3095, 0 2281 1900 / WWW.CPD.GO.TH)) |
| 5) | ศูนย์บริการประชาชนสำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลกเขตดุสิตกทม. 10300 / สายด่วน 1111 / www.1111.go.th / ตู้ปณ.1111 เลขที่ 1 ถ.พิษณุโลกเขตดุสิตกทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คู่มือจดทะเบียนสหกรณ์(หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 28/08/2558